钦定古今图书集成/明伦汇编/氏族典/第101卷 > 《廖用贤尚友录》 > 齐抗
## 钦定古今图书集成/明伦汇编/氏族典/第101卷 > 《廖用贤尚友录》 > 齐抗

按《唐书齐澣传》：“澣孙抗，字遐举，值天宝乱，隐会稽。寿
州刺史张镒辟署幕府，吏事闲敏。从镒镇江西，及以
宰相领凤翔，奏署监察御史。李楚琳乱，奔奉天，授侍
御史，迁户部员外郎。萧复引为江淮宣慰判官。德宗
自梁、洋还，财用大屈，盐铁使元琇荐抗材，改仓部郎
中，干盐利。俄为水陆运副使，护漕江淮，给京师。历谏”
议大夫。坐小累为处州刺史，历苏州，徙潭州观察使。
召为给事中，迁河南尹，进太常卿，以中书侍郎同中
书门下平章事。抗无远谋大略，虽用心至精，末乃滋
彰苛刻。以病乞身，罢为太子宾客，卒。